2017ની બેચને ઓફર થયેલી સરેરાશ સેલરી 7.58 લાખ હતી જે આ વર્ષે વધીને 8.96 લાખ થઈ છે. 328 વિદ્યાર્થીઓની બેચમાંથી BTech, MTech, MSc અને MAના કોર્સના 302 વિદ્યાર્થીઓ પ્લેસમેન્ટમાં બેસવા માટે લાયક હતા. જેમાંથી 169 વિદ્યાર્થીઓનું રજિસ્ટ્રેશન થયું અને 112 વિદ્યાર્થીઓને પ્લેસમેન્ટ મળ્યું. 2017માં 92 વિદ્યાર્થીઓને પ્લેસમેન્ટ મળ્યું હતું. સૂત્રએ જણાવ્યું કે, “વિદ્યાર્થીઓ, પ્રોફેસર્સ અને તમામ વ્યક્તિઓ પ્લેસમેન્ટથી ખુશ છે. આ વર્ષની બેચને સૌથી વધારે સેલરી ઓફર થઈ છે. IIT ગાંધીનગર ભલે નવી છે પરંતુ પ્લેસમેન્ટની દ્રષ્ટિએ બેસ્ટ છે.”